Polo in twee geruk in KZN-ongelukDie motor is tydens die ongeluk in twee geruk. (Foto IPSS) ŉ Volkswagen Polo is in twee geruk in ŉ ongeluk op die N2 naby Nyoni in KwaZulu-Natal. Twee mense het in dié ongeluk omgekom. Paul Herbst, woordvoerder van IPSS Medical Rescue, sê ŉ insleepvoertuig het vanoggend oënskynlik weens die gure weer stadig in die noodbaan gery toe ŉ rooi Polo uit ŉ aankomende rigting reg van voor teen hom gebots het. Nooddienswerkers op die toneel naby Nyoni in KZN. (Foto: IPSS) “Die groot impak van die botsing het die Polo in twee geskeur. Die bestuurder en passasier is op die toneel dood verklaar,” het Herbst gesê. Die bestuurder van die insleepvoertuig is ernstig beseer. Herbst het gesê lewenskake moes ingespan word om die man uit die voertuig te bevry. Die passasier het ligte beserings opgedoen. Twee mense is in die ongeluk dood. (Foto: IPSS)